Συντεταγμένες: 37°58′31″N 23°44′43″E﻿ / ﻿37.97528°N 23.74528°E﻿ / 37.97528; 23.74528

Το **Πολεμικό Μουσείο** είναι μουσείο στην Ελλάδα με έδρα την Αθήνα. Ξεκίνησε τη λειτουργία του το 1975 φιλοξενώντας αρχεία και εκθέματα που σχετίζονται με την πολεμική ιστορία της Ελλάδος από την αρχαιότητα μέχρι τη σύγχρονη εποχή.

Ίδρυση
------

Το 1964 το Ελληνικό κράτος αποφάσισε τη δημιουργία **Πολεμικού Μουσείου** το οποίο ιδρύθηκε το 1969. Ακολούθησε το 1972 η ανέγερση του κτιρίου σε σχέδια του Θουκυδίδη Βαλεντή πάνω στις μοντέρνες τάσεις εκείνης της εποχής και με επιρροές από τη σχολή του Μπάουχαους. Το μουσείο εγκαινιάστηκε στις 18 Ιουλίου 1975 από τον Πρόεδρο της Ελληνικής Δημοκρατίας, Κωνσταντίνο Τσάτσο και τον Υπουργό Εθνικής Άμυνας Ευάγγελο Αβέρωφ.

Σκοπός-Αποστολή
---------------

Σκοπός και αποστολή του Πολεμικού Μουσείου είναι η συγκέντρωση, διαφύλαξη και έκθεση πολεμικών κειμηλίων, καθώς και η τεκμηρίωση και μελέτη της πολεμικής ιστορίας της Ελλάδος, με πεδίο αναφοράς όλες τις εποχές της πολεμικής δραστηριότητας από την πρώιμη εποχή του χαλκού μέχρι σήμερα. Το μουσείο λειτουργεί και ως χώρος εκπαίδευσης για σχολικές ξεναγήσεις.

Το Πολεμικό Μουσείο της Αθήνας έχει ιδρύσει παραρτήματα στην Θεσσαλονίκη, στην Καλαμάτα, στο Ναύπλιο, στα Χανιά, στην Τρίπολη και στη Χαλκίδα. Ως παράρτημα του μουσείου λειτουργεί και η οικία του στρατηγού Ναπολέοντα Ζέρβα στη συνοικία του Μεταξουργείου.

Άλλοι χώροι
-----------

Στο Μουσείο λειτουργούν τμήμα έρευνας και μελέτης και τμήμα συντήρησης με πέντε συνολικά εργαστήρια. Τα εργαστήρια αυτά, τα οποία αποτελούν το τμήμα συντήρησης, χωρίζονται σε τομείς: μετάλλων, όπλων, χαρτών, πινάκων και ζωγραφικής.

Το Πολεμικό Μουσείο διοργανώνει περιοδικές εκθέσεις και διαθέτει συνεδριακό κέντρο, το οποίο αποτελείται από αμφιθέατρο, αίθουσα εκπαιδεύσεως, φουαγιέ και αίθριο χώρο.

Αρχεία
------

Το Ιστορικό αρχείο περιλαμβάνει συλλογή με 400 παλιούς χάρτες με χρονική αφετηρία τον 15ο αιώνα, προσωπικά αρχεία, αλληλογραφία, ημερολόγια στρατιωτικών και ημερήσιες διαταγές μονάδων από τον 19ο και 20ο αιώνα.

Το Φωτογραφικό αρχείο διαθέτει περισσότερες από είκοσι χιλιάδες φωτογραφίες από το 1897 έως και σήμερα. Η Βιβλιοθήκη του μουσείου δημιουργήθηκε το 1976 και περιλαμβάνει 25000 τόμους ελληνικών και ξένων εκδόσεων, στρατιωτικής κυρίως θεματολογίας.

Εκθέματα
--------

Στον εξωτερικό χώρο εκτίθενται πυροβόλα διαφόρων εποχών, καθώς και αεροσκάφη της Ελληνικής Πολεμικής Αεροπορίας.

Στον εσωτερικό χώρο στεγάζει τη μόνιμη έκθεση συλλογής όπλων, δωρεά του Πέτρου Σαρόγλου, αξιωματικού του Ελληνικού πυροβολικού. Η συλλογή αποτελείται από όπλα διάφορων εποχών από όλο τον κόσμο, ιδιαίτερα σπάνια και πολύτιμα με σημαντικότερα τα όπλα της Ελληνικής επανάστασης.

Το Πολεμικό Μουσείο διαθέτει συλλογή από χάρτες και χαρακτικά κυρίως από τον Ελλαδικό χώρο. Εκθέματα από την Αρχαιότητα, που μαρτυρούν την παρουσία του ανθρώπου από τη Νεολιθική εποχή και την πρώιμη εποχή του χαλκού έως την κλασική αρχαιότητα. Ο επισκέπτης μπορεί να δει εκθέματα με θέμα τον Μέγα Αλέξανδρο, το Βυζάντιο, την Ελληνική Επανάσταση του 1821 και την Ιστορία της σύγχρονης Ελλάδας.

Παρουσιάζονται εκθέματα για τον Μακεδονικό αγώνα, τους Βαλκανικούς Πόλεμους, τον Πρώτο Παγκόσμιο Πόλεμο, τη Μικρασιατική Εκστρατεία και Καταστροφή, τον Ελληνοϊταλικό πόλεμο και την Γερμανική εισβολή στην Ελλάδα. Επίσης με θέμα τον Δεύτερο Παγκόσμιο Πόλεμο, τις Συμμαχικές επιχειρήσεις, εκθέματα από το Εκστρατευτικό Σώμα Ελλάδας στην Κορέα και αίθουσα με εκθέματα σχετιζόμενα με την ΕΟΚΑ και την Τουρκική εισβολή στην Κύπρο του 1974.

Φωτοθήκη
--------

* Αντίγραφο του πρώτου Ελληνικού πολεμικού αεροπλάνου "Δαίδαλος"Αντίγραφο του πρώτου Ελληνικού πολεμικού αεροπλάνου "Δαίδαλος"
* Εγχειρίδιο αραβικής προέλευσηςΕγχειρίδιο αραβικής προέλευσης
* Συλλογή όπλωνΣυλλογή όπλων
* Συλλογή όπλωνΣυλλογή όπλων
* Συλλογή Όπλων (Σπαθιά)Συλλογή Όπλων (Σπαθιά)

Παραπομπές
----------

1. 1 2  «Ιστορία». *Πολεμικό Μουσείο*. Αρχειοθετήθηκε από το πρωτότυπο στις 21 Ιανουαρίου 2022. Ανακτήθηκε στις 20 Ιανουαρίου 2023.
2. 1 2 3  «Πολεμικό Μουσείο». *Πολεμικό Μουσείο*. Αρχειοθετήθηκε από το πρωτότυπο στις 20 Ιανουαρίου 2022. Ανακτήθηκε στις 11 Μαΐου 2023.
3. ↑  Πολυχρονάκης, Αντώνης (22 Απριλίου 2019). «Η ελληνική εκδοχή του Μπάουχαους». *Αθηναϊκό-Μακεδονικό Πρακτορείο Ειδήσεων*. Ανακτήθηκε στις 11 Μαΐου 2023.
4. 1 2 3 4  Μαγκλίνης, Ηλίας (6 Μαΐου 2012). «Καθημερινή μάχη στο Πολεμικό Μουσείο». *Η Καθημερινή*. Ανακτήθηκε στις 29 Μαΐου 2023.
5. ↑  «Το Μουσείο Σχολικής Ζωής και Εκπαίδευσης στο Πολεμικό Μουσείο Αθηνών!». *ΕΚΕΔΙΣΥ*. 30 Αυγούστου 2020. Ανακτήθηκε στις 3 Ιουλίου 2023.
6. ↑  «Παράρτημα Θεσσαλονίκης». *Πολεμικό Μουσείο*. Αρχειοθετήθηκε από το πρωτότυπο στις 5 Απριλίου 2023. Ανακτήθηκε στις 17 Μαρτίου 2023.
7. ↑  «Παράρτημα Καλαμάτας». *Πολεμικό Μουσείο*. Αρχειοθετήθηκε από το πρωτότυπο στις 11 Μαΐου 2023. Ανακτήθηκε στις 11 Μαΐου 2023.
8. ↑  «Παράρτημα Ναυπλίου». *Πολεμικό Μουσείο*. Αρχειοθετήθηκε από το πρωτότυπο στις 11 Μαΐου 2023. Ανακτήθηκε στις 17 Μαρτίου 2023.
9. ↑  «Πολεμικό Μουσείο Ναυπλίου». *Αργολική Αρχειακή Βιβλιοθήκη Ιστορίας & Πολιτισμού*. 15 Νοεμβρίου 2008. Ανακτήθηκε στις 29 Μαΐου 2023.
10. ↑  «Παράρτημα Τρίπολης». *Πολεμικό Μουσείο*. Αρχειοθετήθηκε από το πρωτότυπο στις 11 Μαΐου 2023. Ανακτήθηκε στις 11 Μαΐου 2023.
11. ↑  «Εγκαινιάστηκε το νέο Πολεμικό Μουσείο Χαλκίδας». *Η Ναυτεμπορική*. 8 Μαΐου 2023. Ανακτήθηκε στις 11 Μαΐου 2023.
12. ↑  «Πολεμικό Μουσείο Χαλκίδας: Εγκαινιάστηκε από τον πρωθυπουργό και τους Αρχηγούς των Ενόπλων Δυνάμεων». *Ελληνική Ραδιοφωνία Τηλεόραση*. 7 Μαΐου 2023. Ανακτήθηκε στις 11 Μαΐου 2023.
13. ↑  Ρηγόπουλος, Δημήτρης (27 Νοεμβρίου 2022). «Ο Ναπολέων Ζέρβας «επιστρέφει» σπίτι του με πνεύμα ενωτικό». *Η Καθημερινή*. Ανακτήθηκε στις 11 Μαΐου 2023.
14. ↑  «Έργα τέχνης για τους φιλέλληνες του 1821 στο Πολεμικό Μουσείο». *Τα Νέα*. 10 Μαΐου 2022. Ανακτήθηκε στις 11 Μαΐου 2023.
15. ↑  «Η Ανεξάρτητη Μεραρχία: Ομαδική έκθεση στο Πολεμικό Μουσείο Αθηνών». *CultureNow*. 20 Οκτωβρίου 2022. Ανακτήθηκε στις 11 Μαΐου 2023.
16. 1 2 3  «Πολεμικό Μουσείο Αθήνας». *in.gr*. 18 Μαρτίου 2000. Αρχειοθετήθηκε από το πρωτότυπο στις 31 Οκτωβρίου 2013. Ανακτήθηκε στις 11 Μαΐου 2023.
17. ↑  Pliroforikis, Grafeio (26 Φεβρουαρίου 2022). «To μοναδικό αρχείο της ιστορικής Βιβλιοθήκης». *Πολεμικό Μουσείο*. Ανακτήθηκε στις 3 Ιουλίου 2023.
18. ↑  ΙΝ, Σύνταξη (16 Δεκεμβρίου 2019). «Πέντε ιστορικά αεροσκάφη της Αεροπορίας κοσμούν το Πολεμικό Μουσείο». *in.gr*. Ανακτήθηκε στις 3 Ιουλίου 2023.
19. 1 2  «Πολεμικό Μουσείο της Αθήνας». *Visit Greece*. Ανακτήθηκε στις 29 Μαΐου 2023.
20. ↑  «Στα άδυτα του Πολεμικού Μουσείου: 25 από τα σημαντικότερα εκθέματα για την Ελληνική Επανάσταση του 1821». *HuffPost Greece*. 24 Μαρτίου 2018. Ανακτήθηκε στις 3 Ιουλίου 2023.
21. ↑  «Εκθεσιακοί χώροι». *Πολεμικό Μουσείο*. Ανακτήθηκε στις 3 Ιουλίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πολεμικό Μουσείο (Αθήνα)** |

* Επίσημος ιστότοπος
* Εγκαίνια του Πολεμικού Μουσείου Αθηνών (Αρχείο ντοκιμαντέρ της ΕΡΤ)

|  |  |
| --- | --- |
| 

|  |
| --- |
| * Πύλη:Πολιτισμός
* Πύλη:Ελλάδα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138826260
* **ΕΒΕ**: 66580
* **BiblioNet**: 9955
* LCCN: nr94037063
* GND: 10022959-1

 |

 |